Újabb orosz fenyegetés Litvániának: a válasz nem diplomáciai, hanem gyakorlati lesz
Moszkva válasza arra, hogy Litvánia megtiltotta az EU által szankciókkal sújtott áruk átszállítását az orosz Kalinyingrádi exklávéba, nem diplomáciai, hanem gyakorlati jellegű lesz – közölte szerdán az orosz külügyminisztérium szóvivője.
Az egyik fő kérdés az, hogy a válasz kizárólag diplomáciai lesz-e. A válasz: nem
– mondta Marija Zaharova heti tájékoztatóján.
A válasz nem diplomáciai, hanem gyakorlati jellegű lesz
– jegyezte meg.
Hogy milyen „gyakorlati” lépéseket tervez Oroszország Litvánia ellen, Zaharova nem részletezte.
Az Oroszország és a Nyugat közötti újabb feszültség a litván tiltás miatt következett be. Kedden az orosz külügyminisztérium Markus Ederer moszkvai uniós nagykövetet is bekérette.
(Reuters)
orosz-ukrán háború 2022 orosz-ukrán konfliktus, orosz külügyminisztérium, orosz-ukrán háború, litvánia,